ફિલિપાઈન્સનો આ એક મજેદાર સીસીટીવી છે. જેમાં એક પ્રિસ્કુલનું ટેણિયું અર્ધજાગૃત અવસ્થામાં જે કરે છે તે જોઈને તમને હસવું જ આવશે. વાત જાણે એમ હતી કે જ્યારે ક્લાસ આખો છૂટ્યો ત્યારે આ ટાબરિયું ઊંઘમાં જ હતું જેના લીધે તેની મેડમે તેની બધી જ બૂક્સ તેના દફ્તરમાં મૂકી હતી. જો કે અચાનક જ તે અવાજથી સફાળો જાગી જાય છે અને ઘરે જવાની જાણે કે બહુ જ ઉતાવળ હોય તેમ ખભે ખુરશી નાખીને ચાલતી પકડી. સોશિયલ મીડિયામાં વાઈરલ થયેલો આ માસૂમનો વીડિયો બધાને તેમના બાળપણની યાદ અપાવી દે છે.